Egyszóval úgy látszik, hogy a képességek hanyatlásának időpontja Ny mínusz három, függetlenül attól, hogy Ny-t milyen korhatárban állapították meg. Ez önmagában érdekes tény, de nem nyújt közvetlen segítséget, ha el akarjuk dönteni, mi legyen a Ny korhatár.
Noha az Ny-3 meghatározás nem hasznosítható közvetlenül, mégis fontos, mert arra enged következtetni, hogy az eddigi vizsgálatok rossz úton indultak el. Az a gyakran elhangzó megjegyzés, hogy az emberek különbözőek, az egyik ötven éves korában is tetterős, helytálló ugyan, de a tények itt se vezetnek sehová. Az igazság az, hogy a nyugdíjkorhatárt semmiképpen sem szabad kapcsolatba hozni azzal az emberrel, akinek a nyugdíjaztatásával foglalkozunk.
