Az utódot kell figyelnünk: azt az embert (Y), aki hivatva van a másik (X) helyére lépni, mikor az utóbbi nyugalomba vonul. Köztudomásúlag a következő szakaszokon megy át sikeres pályafutása során.
A fenti beosztást a K számszerű értéke szabja meg. Mármost a K-t pusztán megjelölésnek kell tekintenünk. Nem jelenti azt, hogy az ember a K időszakában valamit is tud az elvégzendő munkáról. Az építészeknek például valamiféle vizsgát kell tenniük, de pályafutásuknak ezen a pontján (vagy bármelyik más pontján) ritkán értenek valamihez. A K meghatározása azt a kort jelenti, amikor egy szakmai vagy üzleti pályafutás elkezdődik, rendszerint alapos előkészítés után, amely előkészítés csak azoknak hoz hasznot, akik a megszervezésével pénzt keresnek. Nyilvánvaló, hogy ha K=22, akkor X nem éri el A-t (az akadályozás korát) hetvenkét éves kora előtt. Amíg csak az ő képességeit vesszük tekintetbe, nincs okunk rá, hogy hetvenegy éves kora előtt leváltsuk. Hogyan viszonyul egymáshoz X és Y kora? Vagy pontosabban: hány éves X, mikor y tagja lesz az osztálynak vagy a cégnek?
