Tisztelt Szülők!
A 12. évfolyam osztálykirándulását az iskola hagyományai szerint szeptemberben második tanítási hetében tartjuk. 9. évfolyamtól kezdődően egy nagyobb kirándulást terveztünk az érettségi tanévére. Ennek szervezését kezdtem meg az elmúlt hetekben. A kirándulás egy egyhetes olaszországi út lesz. 
A kirándulás várható költségei:
Időpont: 2003. szeptember 6-13. 7 éjszakai szállással. Indulás péntek este, érkezés a következő szombat este vagy vasárnap reggel.
Cél: Bibione – tengerparti üdülőváros Velencétől kb. 100 km-re keletre.
Szállás: 6 fős apartmanokban. Étkezést nem tartalmaz, az árat mindig teljes apartmanra kell kifizetni (a szabadon maradt ágyakra is). Létszámtól függően 9 000 – 11 000 Ft/fő. Ez az ár tartalmazza az apartman bérleti díját, rezsiköltséget, strandhasználatot, takarítási díjat, baleset-, betegség- és poggyászbiztosítást.
Utazás autóbusszal, ami kivisz és visszahoz minket. Az ár tartalmaz egy egynapos Velencei kirándulást is a hét folyamán. Ára kb. 500 000 Ft + a két sofőr szállása. Így létszámtól függően ez kb. 16 000 – 18 000 Ft/fő
Az említett költségek felett kell számolni az itthon megveendő élelmiszerekkel, valamint a kinti költőpénzzel. Az útlevél elkészítése –akinek nincs– külön költség.
Végül, amiből gazdálkodhatunk:
Az előző évek alatt félretett osztálypénz kb. 550 000 Ft. Ez kb. 15 700 Ft/fő megtakarítást jelent.
Számításaim (becslésem) szerint a következő tanév –kiránduláson kívüli– összes költsége fedezhető a félretett pénzből és 1 000 Ft-os havi osztálypénzből.
Budapest, 2003. április 29.
Repes Elemér s.k.
Diák neve:	
Az osztálykirándulás költségeit .
szülő aláírása
